Danmark er ramt af vintervejr med sne og meget kraftig vind.

Der er nok en hel del bilister og generelt vintertrætte danskere, der godt irriterede over vejret. Men for ejerne af de danske vindmøller er vejret ganske enkelt guld værd.

Klokken 07.00 i morges var der så meget fart i de danske vindmøller, at der kom 3987 megawatt ind i el- systemet. Det er godt 200 megawatt mere end den tidligere rekord, som var fra januar måned.

Det fortæller energinet.dk.

Energinet.dk er et statsligt selskab, som står for driften af det overordnede el- og gasnet i Danmark.

Den endelige opgørelse over vindmøllernes produktion på den blæsende dag kommer først om en uges tid.